Diari Oficial de la Generalitat Valenciana


Sumari del DOGV 4456, del 10-03-2003 (2003/2589)

ACORD de 31 de gener de 2003, de la Comissió Territorial d'Urbanisme de València, relatiu a la modificació puntual del Pla General de Silla, que consistix a modificar dos apartats de l'article 6.46 de les Normes Urbanístiques, per a compatibilitzar l'ús terciari assistencial (residències per a l'atenció de persones majors) en sòl no urbanitzable de protecció del medi rústic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2589


Data del document
:   31-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Silla
    * pla d'urbanisme

ACORD de 31 de gener de 2003, de la Comissió Territorial d'Urbanisme de València, relatiu a la modificació puntual del Pla General de Silla, que consistix a modificar dos apartats de l'article 6.46 de les Normes Urbanístiques, per a compatibilitzar l'ús terciari assistencial (residències per a l'atenció de persones majors) en sòl no urbanitzable de protecció del medi rústic. [2003/2589]
  
Vist l'expedient remés per l'Ajuntament de Silla referit a la modificació puntual del Pla General que consistix a modificar dos apartats de l'article 6.46 de les Normes Urbanístiques, per a compatibilitzar l'ús terciari assistencial (residències per a l'atenció de persones majors) en sòl no urbanitzable de protecció del medi rústic, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple de l'Ajuntament en sessió del dia 30 d'abril de 2002. Una vegada transcorregut el corresponent període d'exposició pública (DOGV núm. 4.252, de data 20 de maig de 2002, i anunci en el diari Levante, de 10 de maig de 2002), sense que es tinga constància que s'hagen presentat al·legacions, es va aprovar provisionalment pel Ple de la corporació local, amb data 25 de juny de 2002. El text aprovat per l'Ajuntament introduïx les observacions realitzades pels servicis tècnics municipals al contingut inicial del document. El projecte va tindre entrada el 10/07/02 en este Servici Territorial.
  
La Comissió Territorial d'Urbanisme, en sessió realitzada el 2/10/02, va acordar suspendre la modificació puntual núm. 10 del Pla General d'Ordenació Urbana de Silla per no adequar-se al que disposa l'article 55.2 de la LRAU i fins que s'esmenaren les deficiències relatives a la coordinació del contingut de l'article 6.46.6 apartat c) amb el 6.46.4. apartat a).
  
Segon
  
Amb data 8 de novembre de 2002 es va presentar documentació a l'efecte d'esmenar les citades deficiències. El projecte està diligenciat; no obstant això, el 20/01/03, es requerix l'Ajuntament perquè remeta la còpia de l'acord del Ple municipal relatiu al citat projecte.
  
El 30/01/03 es va rebre la còpia de l'acord Plenari, de data 29/10/02, relatiu al projecte de modificació puntual núm. 10, segons les observacions realitzades per la Comissió Territorial d'Urbanisme de 2/10/02.
  
Tercer
  
El projecte consta de memòria informativa i justificativa i els plans d'ordenació (0.4 proteccions en SNU; 0.5 classificació del sòl). S'introduïxen modificacions en l'article 6.46. de les Normes Urbanístiques (apartats 4.a) i 6.a) in fine).
  
Quart
  
L'objecte de la modificació, segons projecte presentat el 8/11/02, és permetre, com a ús compatible, en tot el terreny qualificat pel vigent planejament com a sòl no urbanitzable de protecció del medi rústic (PM), l'ús terciari/assistencial (residències per a la tercera edat i semblants). Per a això es modifica l'actual redacció de l'article 6.46 de les ordenances, en concret, es dóna un nou contingut a l'apartat 4.a) i s'introduïx un nou paràgraf en l'apartat 6.a). S'incorpora al citat article el text en cursiva següent:
  
?Art. 6.46.4. Es prohibixen expressament els usos següents:
  
a) Residencial (R), excepte el que preveu la norma 24 de les Normes de Coordinació Metropolitana i aquelles dotacions assistencials (residències d'atenció geriàtrica i semblants) en règim de Rcm (ús residencial comunitari) que siguen promogudes per les administracions públiques o concertades amb estes, sempre després de la Declaració d'Interés Comunitari prèvia en este últim cas?.
  
?Art. 6.46.6. Seguint el procediment previst en l'article 16 de la Llei 4/92, de 26 de juny, podran autoritzar-se:
  
a) Edificacions i instal·lacions d'utilitat pública i interés social que hagen d'emplaçar-se en el medi rural, les quals hauran de complir les condicions següents:
  
- Tan sols podran ubicar-se en la zona de protecció del medi rústic i en la zona de recuperació paisatgística, o en la zona de protecció del parc natural.
  
- La superfície mínima de parcel·la serà de 0,70 ha
  
Les condicions de l'edificació per a l'exercici dels usos compatibles de conformitat amb l'article 6.46.4.a), que s'ha de preveure en l'expedient de Declaració d'Interés Comunitari - si és procedent - i en la preceptiva llicència urbanística, seran les següents:
  
a) Mode d'ordenació: edificació aïllada en parcel·la.
  
b) Parcel·la mínima edificable: 10.000 m².
  
c) Ocupació màxima de parcel·la: 25%.
  
d) Reculades mínims: 10 metres a confrontants, 7 a camins des de l'eix d'este i 30 m a l'antiga CN-332.
  
e) Índex d'edificabilitat de parcel·la : 0,40 m²t/m²s.
  
f) Número de plantes: 2.
  
g) Altura reguladora: 7 m.-
  
La corporació local justifica la modificació en la necessitat de donar resposta a la creixent demanda social d'instal·lacions i centres residencials d'assistència a persones majors, dins del marc de la política de la Generalitat i concretament de la Conselleria de Benestar Social de promoció d'este tipus d'instal·lacions. Tenint en compte les condicions mínimes de qualitat que la normativa sectorial exigix per a este tipus de centres l'Ajuntament considera que el sòl no urbanitzable més pròxim al nucli urbà i per disposar de bones vies de comunicació és adequat per al citat ús.
  
En conseqüència, es planteja introduir la compatibilitat de l'ús terciari assistencial (residències i semblants) en el SNU de protecció del medi rústic, per ser este el que reunix les condicions exigides. Es preveu, segons la memòria justificativa, la tramitació de DIC per a usos dotacionals assistencials, privats (concertats) o públics.
  
Cinqué
  
Durant la tramitació de l'expedient s'han sol·licitat els informes sectorials següents:
  
El 16 de juliol de 2002 es va sol·licitar informe a la Conselleria de Benestar Social i a Carreteres de la COPUT.
  
El 17 de setembre de 2002 es va sol·licitar informe a la Confederació Hidrogràfica del Xúquer, sense que es tinga constància fins al moment de la seua emissió.
  
El 16 de maig de 2002 es va rebre un informe del Ministeri de Foment (Demarcació de Carreteres de l'Estat en la CV), en el qual s'indicava que el tram de la CN-332 afectat per la present modificació no pertanyia a la Xàrcia de Carreteres. de l'Estat, ja que va ser entregat a l'Ajuntament de Silla amb data 21/12/94.
  
El 26 de setembre de 2002 es va rebre l'informe favorable de la Conselleria de Benestar Social.
  
Sisé
  
Silla disposa de PGOU aprovat definitivament per la Comissió Territorial d'Urbanisme amb data 14/10/92.
  
Cal destacar la modificació núm. 2 (diversos punts), aprovada el 23/05/95 i la modificació núm. 3, aprovada en el punt 2.2. el 17/12/98.
  
Seté
  
La Comissió Informativa de la Comissió Territorial d'Urbanisme de València, en sessió del 28 de gener de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
En la memòria justificativa del projecte presentat el 8/11/02 s'indica expressament que la modificació afecta únicament les ordenances; en concret, l'article 6.46 €apartats 4.a) i 6.a) in fine- de les Normes Urbanístiques ja que s'establix l'ús terciari assistencial (residències per a la tercera edat i semblants) com a ús compatible en terrenys qualificats pel vigent planejament com SNU de protecció del medi rústic i s'establixen uns paràmetres específics per a les citades activitats assistencials, a l'efecte d'adequar-se a la normativa sectorial d'aplicació a les citades instal·lacions. En conseqüència, les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
La documentació remesa esmena les deficiències observades en la Comissió Territorial d'Urbanisme de 2/10/02:
  
S'estén l'ús abans citat a tot el SNU qualificat de protecció del medi rústic i no a un àmbit localitzat, en compliment del que disposa l'article 55.2 de la LRAU.
  
Es coordina la nova redacció dels apartats 4.a) i 6.a) in fine de l'article 6.46 de les ordenances, i es matisa la prohibició inicial de tot ús residencial (en el qual s'incloïen les residències per aplicació de l'article 7.4.2.c de les Normes Urbanístiques) i la remissió a l'article 24 de les Normes de Coordinació Metropolitana.
  
Quart. Observacions
  
El projecte presentat arreplega les indicacions de l'informe realitzat pel tècnic municipal el 21/06/02, en el qual es feia referència a què les parcel·les afectades per la present modificació se situaven en la conca del barranc de Tafarra, dins de l'últim tram, a escassos 100 metres de l'actual llit. Atés que s'està realitzant un estudi per a la canalització i l'evacuació d'aigües sud de la població, en el qual s'estudia la conca i que determinarà el traçat definitiu del citat barranc, i establix uns límits de seguretat o reserva a l'edificació a un costat i a l'altre, s'ha de supeditar qualsevol tipus d'actuació en la zona al traçat definitiu del llit.
  
A estos efectes es va sol·licitar informe a la Confederació Hidrogràfica del Xúquer, sense que s'haja rebut fins a la data.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 31 de gener de 2003, acorda aprovar definitivament la modificació puntual núm. 10 de les ordenances article 6.46 €apartats 4.a) i 6.a) in fine-, ús compatible terciari/assistencial (residències d'atenció geriàtrica i semblants) en sòl no urbanitzable de protecció del medi rústic, del Pla General d'Ordenació Urbana de Silla, atés que el projecte presentat el 8/11/02 esmena les deficiències indicades en la Comissió Territorial d'Urbanisme, de data 2/10/02.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 31 de gener de 2003.- El secretari de la Comissió Territorial d'Urbanisme: José Manuel Palau Navarro.